Folketing
2008-04-16

Derfor er det selvfølgelig, kan man sige, tidens vigtigste udfordring overhovedet, og jeg må sige, at jeg ikke kan genkende det billede, som specielt hr. Ole Sohn - som jo fremmest af alle forfægter oppositionens synspunkter, i det omfang man har kunnet mærke opposition her i dag - fremmaner ved at sige, at regeringen har siddet på hænderne igennem 6 år. Man må i hvert fald sige, at man ikke kan beskylde hr. Ole Sohn for at sidde på hænderne, for man kan ikke sidde på hænderne og knipse med fingrene samtidig. Og det er jo hr. Ole Sohns tilgang til tingene. Det er sådan et fingerknips: Hvorfor ansætter vi ikke nogle flere sygeplejersker? Må jeg ikke bare stilfærdigt gøre opmærksom på, at vi skam har ansat flere sygeplejersker, vi har ansat flere læger, vi har udvidet optaget på SOSU-skolerne, vi har udvidet optaget på lægestudiet.